શ્રદ્ધા કપૂરની ફિલ્મ 'હાફ ગર્લફ્રેન્ડ' રિલિઝ માટે તૈયાર છે. 19 મેના રોજ આ ફિલ્મ રિલિઝ થશે. શ્રદ્ધા કપૂરની અન્ય એક ફિલ્મ 'હસીના - ધ ક્વીન ઓફ મુંબઇ' પણ આ જ વર્ષે 14 જુલાઇના રોજ રિલિઝ થનાર છે. આ ફિલ્મ અંગે લોકોમાં ખૂબ ઉત્સાહ છે. ડોન દાઉદ ઇબ્રાહિમ અને તેની બહેન પરથી પ્રેરિત આ ફિલ્મમાં શ્રદ્ધાનો ભાઇ સિદ્ધાંત કપૂર દાઉદના રોલમાં જોવા મળશે તથા શ્રદ્ધા કપૂર દાઉદની બહેનના રોલમાં જોવા મળશે. આ ફિલ્મમાં શ્રદ્ધાનો રોલ તેની આગળની તમામ ફિલ્મો કરતાં હટકે હશે.